**ELŐTERJESZTÉS**

Bonyhád Város Képviselő - testületének 2020. június hó 25. nap

rendes/rendkívüli testületi ülésére

|  |  |
| --- | --- |
| Tárgy: | Döntés a Belügyminisztérium „2020. évi Önkormányzati feladatellátást szolgáló fejlesztések támogatására” címmel kiírt pályázat benyújtásáról |
| Előterjesztő: | Filóné Ferencz Ibolya polgármester |
| Előterjesztést készítette: | Énekes Andrea |
| Előterjesztés száma: | 52. sz. |
| Előzetesen tárgyalja: | Pénzügyi Bizottság |
| Melléklet: | 2 db |
| Az előterjesztés a jogszabályi feltételeknek megfelel: | Dr. Puskásné Dr. Szeghy Petra Nóra jegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

Tisztelt Képviselő-testület!

2020. június 5-én megjelent a Belügyminisztérium „2020. évi Önkormányzati feladatellátást szolgáló fejlesztések támogatására” című pályázati felhívás.

Pályázati célok,:

a) Kötelező önkormányzati feladatot ellátó intézmények fejlesztése, felújítása, (továbbiakban: intézményfejlesztés)

aa) Meglévő, bölcsődei ellátást nyújtó intézmény épületének vagy helyiségének infrastrukturális fejlesztése, felújítása

ab) 70%-os kapacitás kihasználtságot meghaladó óvodai nevelést végző intézmény infrastrukturális – kapacitás bővítéssel nem járó – fejlesztése, felújítása (a továbbiakban: óvodafejlesztés),

ac) Egészségügyi alapellátást szolgáló (háziorvosi, házi gyermekorvosi ellátás, védőnői szolgálat, fogorvosi alapellátás) épület vagy helyiség infrastrukturális fejlesztése, felújítása (a továbbiakban: egészségügyi fejlesztés)

ad) Közös önkormányzat székhely hivatalának infrastrukturális fejlesztése, felújítása (a továbbiakban: hivatalfejlesztés)

b) Óvodai, iskolai és utánpótlás sport infrastruktúra-fejlesztés, felújítás, vagy új sportlétesítmény létrehozása (továbbiakban: sportfejlesztés)

c) Belterületi utak, járdák, hidak felújítása

A támogatás maximális mértéke függ a megvalósítandó alcéltól, illetve a pályázó egy lakosra jutó adóerő- képességétől, mely városunkban 2020. január 1-i állapot szerint: 29.812,- Ft.

A fentiek értelmében a támogatás az alábbiak szerint igényelhető:

- Kötelező önkormányzati feladatot ellátó intézmények fejlesztése, felújítása alcél esetében az igénylehető maximális támogatási összeg 30 millió Ft, a támogatás mértéke a fejlesztési költség 75%-a.

- Óvodai, iskolai és utánpótlás sport infrastruktúra-fejlesztés, felújítás, vagy új sportlétesítmény létrehozása alcél esetében az igénylehető maximális támogatási összeg 20 Millió Ft, a támogatás mértéke a fejlesztési költség 65%-a.

- Belterületi utak, járdák, hidak felújítása alcél esetében az igénylehető maximális támogatási összeg 40 Millió Ft, a támogatás mértéke minimum - Bonyhád város egy lakosra jutó adóerő- képesség tekintetében - a fejlesztési költség 65%-a

A támogatás döntési határideje: 2020. október 16. Nyertes pályázat esetén a támogatás felhasználásának végső határideje: 2021. december 31.

A pályázati kiírás kimondja, hogy egy önkormányzat az **a)-c) alpontok szerinti célok közül csak egyre** nyújthat be pályázatot. Tekintettel az intézmények jó állapotára, valamint a már benyújtott pályázatokra javaslom, hogy a c) alpontra nyújtson be Bonyhád Város Önkormányzata támogatási kérelmet.

A város útjainak állapotát és forgalmi terhelését ismerve az alábbi utcák útburkolatának felújítására kértünk árajánlatot:

- Winkler Mihály u. bruttó 24.081.336,-

- Nádasdi utca bruttó: 47.322.122,-

- Fáy András utca bruttó 50.798.297,-

- Kossuth Lajos utca belterületi szakasz: bruttó: 112.834.322,-

Bonyhád város adóerejét tekintve a vállalandó önerő minimálisan 35% amennyiben a teljes összegre – 40 millió Ft-ra – pályázunk, számszerűsítve 21.538.462,- Ft .

A fenti utcák közül az út állapota, a forgalma, felújításának költsége, és a támogatás maximális összegének figyelembe vételével javaslom a Tisztelt Képviselő-testületnek, hogy a Bonyhádi ingatlan-nyilvántartásban 1351 hrsz-en szereplő Kossuth Lajos utca pályázati összeggel arányos – a mellékletben szereplő árajánlat szerinti - szakaszának felújítására nyújtson be Bonyhád Város Önkormányzata támogatási kérelmet. A pályázott szakasz így a Kossuth L. utcában az Árpád utca kereszteződésétől a régi vásártér bejáratáig terjedő szakasz. Erre vonatkozóan 68.966.925,- Ft-os árajánlatot kaptunk, így az önerő 28.966.925,- Ft.

Kérem, a Tisztelt Képviselő-testületet, hogy a fentiekben ismertetett pályázati célról, a felújítandó utcákról és a támogatási kérelem benyújtásáról döntsön.

**Határozati javaslat**

1.

Bonyhád Város Önkormányzatának Képviselő-testülete felhatalmazza a polgármestert, hogy a Belügyminisztérium „Önkormányzati feladatellátását szolgáló fejlesztések támogatására” című pályázati felhívásra Belterületi utak, járdák, hidak felújítása alcélra, Bonyhád, Kossuth Lajos utca (HRSZ 1351) 567 m szakasz felújítására nyújtsa be a maximálisan igényelhető 40.000.000,- Ft, összegű támogatási kérelmet.

2.

Bonyhád Város Önkormányzatának Képviselő-testülete az 1. pontban megjelölt pályázati célra a szükséges önerőt, a 2020. évi költségvetéséről szóló 1/2020. (II.14.) rendeletének pályázati célú tartalék K 513 sora terhére 2. 500. 000 ,- Ft-ot, a fennmaradó 26.466.925,- Ft összeget az önkormányzat dologi kiadásai K3 sora terhére biztosítja.

Határidő: **2020. július 10.**

Felelős: Filóné Ferencz Ibolya polgármester  
Végrehajtásért felelős: Dr. Puskásné Dr. Szeghy Petra Nóra

Bonyhád, 2020. június 19.

Filóné Ferencz Ibolya  
 polgármester